b'\n_START_ARTICLE_\nZvezde pojejo\n_START_PARAGRAPH_\nZvezde pojejo je bila slovenska nedeljska oddaja, ki je leta 2008 potekala na RTV Slovenija pod voditeljsko taktirko Petra Polesa in Anje Rupel. V njej so uveljavljeni pevci zapeli v duetu z znanim Slovencem iz nepevskih vod (politikom, igralcem, radijskim ali televizijskim voditeljem, \xc5\xa1portnikom ipd.). Narejena je bila po licenci \xc5\xa1vedske produkcijske hi\xc5\xa1e MTV Mastiff. Oddaja je bila razdeljena na 3 serije. Urednica oddaje je bila Dajana Makovec._NEWLINE_Nastopajo\xc4\x8de je v \xc5\xbeivo spremljal hi\xc5\xa1ni bend Mali ekrani: Klemen Kotar, Sa\xc5\xa1o Ga\xc4\x8dnik, Teo Collori/\xc5\xbdiga Stanonik, Giovanni Toffoloni, Tomi Purich. Glasbeni vodja oddaje je bil Patrik Greblo, ki je poleg Sa\xc5\xa1a Fajona deloval tudi kot glasbeni producent. Koreografa sta bila Miha Lampi\xc4\x8d (1. in 2. serija) in An\xc5\xbee \xc5\xa0krube (3. serija).\n_START_SECTION_\nPotek posamezne serije\n_START_PARAGRAPH_\nVsaka serija je trajala 10 tednov. Za\xc4\x8dela se je s 6 oddajami 1. kroga. Vsak teden je se\xc5\xa1tevek glasov ob\xc4\x8dinstva in strokovne \xc5\xbeirije dal zmagovalni duet, ki se je uvrstil v polfinalni krog. Sledile so 3 polfinalne oddaje, v katerih so se pomerili zmagovalci prvega kroga ter 3 pari, ki jih je med drugouvr\xc5\xa1\xc4\x8denimi izbrala \xc5\xbeirija. Iz vsake polfinalne oddaje so gledalci en duet izglasovali v finale. V finalni oddaji so ponovno le gledalci odlo\xc4\x8dili kon\xc4\x8dnega zmagovalca serije.\n_START_SECTION_\n3. serija\n_START_PARAGRAPH_\n\xc5\xbdirijo so sestavljali Hugo \xc5\xa0ekoranja, Oriana Girotto in Toma\xc5\xbe Domicelj.'